
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 815 


23 Ιουνίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αναγραφή της ενδεικτικής τιμής λιανικής πώλησης επί 
της άμεσης συσκευασίας των εμφιαλωμένων νε¬ 
ρών και αναψυκτικών ποτών, πού παράγονται και 


εμφιαλώνονται στην Ελλάδα. 1 

Σύσταση Εθνικού Συμβουλίου Ποιότητας για την Ανά¬ 
πτυξη. 2 

Τροποποίηση της οικ. 18011/1230/ΦΕΚ 1204/Β/17.9. 

02 Απόφασης "Μεταβίβαση αρμοδιότητας από τον 
Γενικό Γραμματέα στην Προϊστάμενη της Διαχειρι¬ 
στικής Αρχής ΕΙΒΒΑΝ II". 3 

Αναστολή λειτουργίας Αστυνομικού Σταθμού Λιμνών. 4 
Σύσταση στο Δήμο Γαργαλιάνων Ν. Μεσσηνίας Νομι¬ 
κού Προσώπου με την επωνυμία "Δημοτικοί Χώροι 

Άθλησης Δήμου Γαργαλιάνων". 5 

Σύσταση στο Δήμο Αρτεμισίου Ν. Εύβοιας Νομικού 
Προσώπου με την επωνυμία "Βρεφονηπιακός Σταθ¬ 
μός Αρτεμισίου". 6 

Χορήγηση άδειας άσκησης επαγγέλματος Κοινωνικού 
Λειτουργού στην Χατζημινάογλου Μαρία - Αναστα¬ 
σία του Μιχαήλ. 7 

Καθορισμός του ύψους της Δικαστικής δαπάνης των 
διαδίκων στο Διοικητικό Πρωτοδικείο Κορίνθου.... 8 

Τροποποίηση της 10205/4.11.2002 απόφασης Συ¬ 
γκρότησης Περιφερειακών Συμβουλίων Επιλογής 


Επιμελητών Ιατρών και Οδοντιάτρων Ε.Σ.Υ. του Α' 
Περιφερειακού Συστήματος Υγείας Αττικής, για 

την ειδικότητα της Αλλεργιολογίας. 9 

Τροποποίηση των οικ.3276/6.11.2002 (Φ.Ε.Κ. 1462/Β/ 

20.11.2002) και 3533/22.11.2002 (Φ.Ε.Κ. 1516/Β/ 

4.12.2002) αποφάσεων συγκρότησης Περιφερεια¬ 
κών Συμβουλίων Επιλογής Επιμελητών Ιατρών ΕΣΥ 


του Α'Πε.Σ.Υ.Π. Ν. Αιγαίου. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 47306/18.4.2003 απόφα¬ 
ση του Υπουργού Δικαιοσύνης. 11 


ΑΠΟΦΑΣΕΙ Σ 

Αριθ. Α2 -1201 (1) 

Αναγραφή της ενδεικτικής τιμής λιανικής πώλησης επί 
της άμεσης συσκευασίας των εμφιαλωμένων νερών 
και αναψυκτικών ποτών, πού παράγονται και εμφιαλώ¬ 
νονται στην Ελλάδα. 

Ο ΥΠΟΥΡΓΟΣ ΑΝΑΠΤΥΞΗΣ 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘΜ. 7 

Έχοντας υπόψη: 

1. Τον Ν.1558/85 "Κυβέρνηση και Κυβερνητικά Οργανα" 
όπως τροποποιήθηκε και ισχύει. 

2. Το Π.Δ 397/88 "Οργανισμός του Υπουργείου Εμπορί¬ 
ου" όπως τροποποιήθηκε και ισχύει. 

3. Το Ν.Δ 136/46 "Περί Αγορανομικού Κώδικος" όπως 
τροποποιήθηκε και ισχύει. 

4. Το Π.Δ 27/96 "Συγχώνευση των Υπουργείων Τουρι¬ 
σμού, Βιομηχανίας Ενέργειας - Τεχνολογίας και Εμπορί¬ 
ου στο Υπουργείο Ανάπτυξης". 

5. Τον Ν. 802/78, άρθρο 12, "περί παρεχομένης εξου¬ 
σιοδότησης στον Υπουργό Ανάπτυξης όπως με Αγορανο- 
μικές διατάξεις υποχρεώνει τις επιχειρήσεις να αναγρά¬ 
φουν επί των παραγομένων προϊόντων την τιμή λιανικής 
πώλησης πού συνιστούν". 

6. Την 485/31.10.2001 κοινή απόφαση των Πρωθυπουρ¬ 
γού και Υπουργού Ανάπτυξης "Ανάθεση αρμοδιοτήτων 
στους Υφυπουργούς Ανάπτυξης Αλ. Καλαφάτη, Χρ. Θεο¬ 
δώρου καιΔημ. Γεωργακόπουλο". 

7. Την ανάγκη λήψης μέτρων για την διασφάλιση των 
συμφερόντων του καταναλωτικού κοινού, με σκοπό την 
άμεση ενημέρωσή του για τις τιμές λιανικής πώλησης των 
εμφιαλωμένων νερών και συσκευασμένων αναψυκτικών 
ποτών, πού συνιστούν ενδεικτικά οι λειτουργούσες στην 
χώρα μας Βιομηχανίες και βιοτεχνίες παραγωγής και εμ- 
φιάλωσης των ειδών αυτών, προς αποτροπή φαινομένων 
πώλησης των εν λόγω προϊόν των σε μη εύλογες τιμές, 
ιδιαίτερα από λιανοπωλητές, οι οποίοι μέσω μη θεμιτών 
πρακτικών τους εκμεταλλεύονται τους καταναλωτές έλ- 
ληνες, αλλοδαπούς κ.λ.π., εναντιούμενοι στις αρχές του 
υγειούς ανταγωνισμού, για ίδιο οικονομικό όφελος. 

8. Το γεγονός ότι με τις ρυθμίσεις της παρούσας υφί- 
σταται εναρμόνιση προς την από 28.4.99 διατυπωθείσα 

































11522 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


αιτιολογημένη γνώμη της Επιτροπής Ε.Ε., με την οποία η 
Επιτροπή αφού ανέλυσε το όλο θέμα των ενδεικτικών τι¬ 
μών ζήτησε όπως το αγορανομικό μέτρο μη εφαρμοσθεί 
τουλάχιστον στα ως άνω προϊόντα πού παράγονται ή δια- 
κινούνται σε άλλα Κράτη - Μέλη της Ε.Ε. ή κατάγονται από 
Κράτη - Μέλη της ΕΖΕΣπού είναι συμβαλλόμενα μέρη της 
συμφωνίας για τον Ευρωπαϊκό Οικονομικό Χώρο. 

9. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Μετά το άρθρο 67 του Κεφαλαίου 3 της Αγορανομικής 
Διάταξης 14/89, προστίθεται άρθρο 67α, πού έχει ως ακο¬ 
λούθως. 

Άρθρο 67α 

Αναγραφή της ενδεικτικής τιμής λιανικής πώλησης επί 
της άμεσης συσκευασίας των εμφιαλωμένων νερών και 
αναψυκτικών ποτών πού παράγονται και εμφιαλώνονται 
στη Ελλάδα. 

1. Στις διατάξεις του παρόντος άρθρου υπάγονται τά 
παρακάτω προϊόντα παραγωγής και εμφιάλωσης επιχει¬ 
ρήσεων βιομηχανίες, βιοτεχνίες πού λειτουργούν στην 
ελληνική επικράτεια. 

α. Αναψυκτικά ποτά αεριούχα και μη από χυμούς εσπε¬ 
ριδοειδών, λαχανικών και λοιπών οπωρών, συνθετικά τέ¬ 
τοια καθώς καιτά πάσης φύσεως σκευάσματα αυτών, συ¬ 
μπεριλαμβανομένων και των αναψυκτικών ποτών πού 
εμπεριέχουν καφεΐνη, πού παράγονται, εμφιαλώνονται 
και κυκλοφορούν στην εσωτερική αγορά σε άμεσες συ- 
σκευασίες οποιοσδήποτε μορφής / υάλινες, πλαστικές, 
μεταλλικά κουτιά κ.λ.π., ανεξάρτητα περιεχομένου κάθε 
συσκευασίας. 

β. Εμφιαλωμένα νερά γενικώς, πού παράγονται, εμφια¬ 
λώνονται και κυκλοφορούν στην εσωτερική αγορά. 

1. Σε συσκευασία υάλινης φιάλης, με περιεχόμενο κάθε 
συσκευασίας από μισό 1/2 λίτρο και κάτω. 

2. Σε κάθε άλλη μορφή συσκευασίας, πλαστική φιάλη 
κ.λ.π., με περιεχόμενο κάθε συσκευασίας από ενάμισυ 
1 Λ /ζ λίτρο και κάτω. 

2. Οι ανωτέρω επιχειρήσεις παραγωγής και εμφιάλω¬ 
σης νερών και αναψυκτικών ποτών, πού κατονομάζονται 
στην ως άνω παράγραφο 1, υποχρεούνται όπως αναγρά¬ 
φουν επί της άμεσης συσκευασίας των εν λόγω προϊό¬ 
ντων την ενδεικτική τιμή λιανικής πώλησης, πού συνι- 
στούν κατά την διάθεσή τους στην εσωτερική αγορά, 
προς ενημέρωση του τελικού καταναλωτή. 

Η αναγραφή των ενδεικτικών τιμών λιανικής πώλησης 
θα γίνεται με ανεξίτηλα, ευανάγνωστα και ευδιάκριτα 
γράμματα και στην ελληνική και αγγλική γλώσσα, σύμ¬ 
φωνα με την παρακάτω ένδειξη. 

ΕΝΔΕΙΚΤΙΚΗ ΤΙΜΗ ... ΕΥΡΩ 

51ΙΟΟΕ3ΤΕΟ ΡΒΙΩΕ... ΕΨΒΟ 

Προκειμένου η ενδεικτική τιμή να είναι απολύτως ορα¬ 
τή απότονκαταναλωτή αυτή απεικονίζεταιεπίτης άμεσης 
συσκευασίας, είτε στο ίδιο οπτικό πεδίο με την ονομασία 
πώλησης του προϊόντος, είτε σε οποιοδήποτε άλλο ση¬ 
μείο της συσκευασίας, απαγορευομένηςτης απεικόνισης 
της ενδεικτικής τιμής στην άνω και κάτω βάση και στο πώ¬ 
μα της συσκευασίας. 

3. Οι πάσης φύσεως λιανοπωλητές τροφίμων και πο¬ 


τών, ανεξάρτητα της μορφής και του είδους της επαγ¬ 
γελματικής τους δραστηριότητας και ανεξάρτητα των 
χώρων, σημείων, τόπων κ.λ.π. όπου λειτουργούν, απευ¬ 
θυνόμενοι προς το καταναλωτικό κοινό, υποχρεούνται 
όπως όλες τις ήμερες και ώρες λειτουργίας της επιχείρη¬ 
σής τους, κατέχουν και διαθέτουν προς πώληση τά εμ¬ 
φιαλωμένα νερά και αναψυκτικά ποτά, πού κατονομάζο¬ 
νται στην ως άνω παράγραφο 1 με τις αναγραφόμενες επί 
της άμεσης συσκευασίας τους ενδεικτικές τιμές λιανικής 
πώλησης. 

Ενδεικτικά ως τέτοιοι παραπάνω λιανοπωλητές είναι: 

Τά Σούπερ Μάρκετ, Υπεραγορές Λιανικού Εμπορίου, 
Αλυσσίδες καταστημάτων, Παντοπωλεία, Κάβες Ποτών, 
Πρατήρια τροφίμων και ποτών, αρτοποιεία, περίπτερα, 
καταστήματα ζαχαρωδών και ξηρών καρπών, ψιλικατζίδι- 
κα, κινητές καντίνες, πλανόδιοι, υπαίθριοι, στάσιμοι πω- 
λητές, και λοιποί μη κατονομαζόμενοι λιανοπωλητές. 

4. Στις διατάξεις της ως άνω παραγράφου 3 υπάγονται 
επίσης τά καταστήματα και οι λοιποί πωλητές, πού εξυ¬ 
πηρετούν τους καταναλωτές και λειτουργούν. 

α. εντός της ζώνης δικαιοδοσίας των Αεροδρομίων της 
Χώρας. 

β. εντός της ζώνης δικαιοδοσίας αθλητικών χώρων στά¬ 
δια, γήπεδα κ.λ.π., έστω και αν οι χώροι αυτοί παραχω- 
ρούνται και για άλλες εκδηλώσεις, πέραν των διεξαγομέ- 
νων αθλητικών οργανώσεων. 

γ. εντός της ζώνης δικαιοδοσίας αρχαιολογικών χώ¬ 
ρων, ανεξάρτητα αν στους χώρους αυτούς λειτουργεί ή 
όχι μουσείο αρχαιοτήτων. 

Χώροι περιφραγμένοι εντός των οποίων λειτουργεί 
Μουσείο αρχαιοτήτων, κείμενοι εκτός ζώνης δικαιοδο¬ 
σίας αρχαιολογικών χώρων, θεωρούνται ως τέτοιοι χώ¬ 
ροι. 

δ. εντός των επιβατικών πλοίων, οχηματαγωγών ή μη, 
κρουαζιερόπλοιων κ.λ.π. επιβατικών σκαφών, πού εκτε- 
λούν πλόες εσωτερικών γραμμών. 

ε. εντός των επιβατικών αμαξοστοιχιών του Ο.Σ.Ε και 
των σιδηροδρομικών σταθμώντου Ο.Σ.Ε 

στ. εντός των χώρων κινηματογράφων και θεάτρων. 

ζ. εντός των χώρων νοσοκομείων, κλινικών και άλλων 
ευαγών ιδρυμάτων. 

5. Προκειμένου για τά εμφιαλωμένα νερά και αναψυκτι¬ 
κά ποτά της ως ανω παραγράφου 1, εφόσον βρίσκονται 
είς χειρας των υπόχρεων των ως άνω παραγράφων 3 και 
4 και δεν αναγράφεται επί της άμεσης συσκευασίας αυ¬ 
τών η ενδεικτική τιμή λιανικής πώλησης, ευθύνη φέρουν, 
πέραν των υπόχρεων αυτών και οι επιχειρήσεις πού τους 
τάπρομήθευσαν. 

6. Ειδικά για τους αθλητικούς χώρους στάδια, γήπεδα 
κ.λ.π, κατά τις ημέρες και ώρες διεξαγωγής αθλητικών 
οργανώσεων, ορίζονται τά ακόλουθα. 

α. Απαγορεύεται η κατοχή προς διάθεση και η διάθεση 
προς το καταναλωτικό κοινό εμφιαλωμένων νερών και 
αναψυκτικών ποτών σε συσκευασίες υάλινες, μεταλλικές 
κλ.π, πλήν πλαστικών συσκευασιών. 

β. Διατίθενται στους θεατές εμφιαλωμένα νερά και ανα¬ 
ψυκτικά ποτά μόνο σε πλαστικές συσκευασίες πού ανα¬ 
γράφουν την ενδεικτική τιμή λιανικής πώλησης, απαγο- 
ρευομένης της εκπωμάτισης των εν λόγω φιαλών και με¬ 
ταφοράς του περιεχομένου τους σε πλαστικά κύπελλα. 

7. Κέντρα και καταστήματα εστίασης και αναψυχής 
εστιατόρια, ταβέρνες, ζυθεστιατόρια, διασκέδασης, κα- 

φενεία, ζαχαροπλαστεία, μπάρ, κυλικεία, πιτσαρίες, ψη¬ 
τοπωλεία, καφετερίες και λοιπά παρόμοια, εφόσον λει¬ 
τουργούν υπό την εκμετάλλευση ξενοδοχείων και ξενο¬ 
δοχειακών συγκροτημάτων ή λειτουργούν σε χώρους 
πού δεν εμπίπτουν στις διατάξεις της ως άνω παραγρά¬ 
φου 4, εφόσον επιθυμούν, δεν είναι υποχρεωμένα να κα¬ 
τέχουν και προσφέρουν στην πελατεία τους εμφιαλωμέ¬ 
να νερά και αναψυκτικά, πού κατά τις διατάξεις του πα¬ 
ρόντος άρθρου φέρουν αναγραφόμενη την ενδεικτική 
τιμή λιανικής πώλησης. Η δυνατότητα όμως αυτή παρέ¬ 
χεται υπό τον όρο ότι εξυπηρετούν μόνο καθήμενους πε¬ 
λάτες για την παροχή υπηρεσίας σερβιρίσματος και δεν 
διαθέτουν άλλο τρόπο εξυπηρέτησης εξυπηρέτηση όρ¬ 
θιων ή διερχομένων πελατών, σύστημα αυτοεξυπηρέτη¬ 
σης πελατών ΣΕΛΦ ΣΕΡΒΙΣ κ.λ.π. 

8. Κάθε βιομηχανία και βιοτεχνία πού εμπίπτει στις δια¬ 
τάξεις των ως άνω παραγράφων 1 και 2 απαγορεύεται, 
για το αυτό προϊόν πού παράγει ή εμφιαλώνει να αναγρά¬ 
φει επί της άμεσης συσκευασίας του διαφορετική ενδει¬ 
κτική τιμή λιανικής πώλησης προκειμένου να εξυπηρετεί 
επιλεκτικά απαιτήσεις πελατών - αγοραστών του είδους 
στα πλαίσια διακριτικής μεταχείρησης. 

9. Οι διατάξεις του παρόντος άρθρου δεν αφορούν τά 
αναψυκτικά ποτά πού διατίθενται μέσω μηχανημάτων αυ¬ 
τόματοι πωλητές. 

10. Με την έναρξη ισχύος του παρόντος άρθρου, εφό¬ 
σον εις χείρας των υπόχρεων ευρίσκονται αδιάθετες πο¬ 
σότητες των κατονομαζομένων στην ως άνω παράγραφο 
1 εμφιαλωμένων νερών και αναψυκτικών ποτών χωρίς την 
επί της άμεσης συσκευασίας τους αναγραφή της ενδει¬ 
κτικής τιμής λιανικής πώλησης, τά αποθέματα αυτά απο- 
σύρονται από την κυκλοφορία και με ευθύνη των συναλ- 
λασσομένων επιχειρήσεων, πωλητών και αγοραστών, 
αντικαθίστανται με αντίστοιχες ποσότητες πού αναγρά¬ 
φουν την ενδεικτική τιμή. 

Άρθρο 2 

Οι παραβάτες της παρούσας πού ισχύει σε όλη την χώ¬ 
ρα από την 7 Ιουλίου 2003 διώκονται και τιμωρούνται σύμ¬ 
φωνα με τον ισχύοντα Αγορανομικό Κώδικα. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ανακοινωθεί στον ημερήσιο τύπο. 

Αθήνα, 11 Ιουνίου 2003 

Ο ΥΦΥΠΟΥΡΓΟΣ 

ΧΡ. ΘΕΟΔΩΡΟΥ 
-♦- 

Αριθ. 10608/673 (2) 

Σύσταση Εθνικού Συμβουλίου Ποιότητας για την 
Ανάπτυξη. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α. Του Ν. 1558/85 "Κυβέρνηση και Κυβερνητικά όργανα" 

β. Του Π.Δ. 229/86 όπως τροποποιήθηκε και συμπλη¬ 
ρώθηκε από το Π.Δ. 396/88 και το Π.Δ. 169/95 (ΦΕΚ99/Α/ 
95) "Σύσταση και Οργάνωση της Γ.Γ.Β." 

γ. Του Π.Δ. 27/1.2.96 (ΦΕΚ 19/Α/96) "Συγχώνευση των 
Υπουργείων Τουρισμού, Βιομηχανίας Ενέργεια και Τε¬ 
χνολογίας και Εμπορίου στο Υπουργείο Ανάπτυξης" 

δ. Του άρθρου 7 παρ. 4 του Ν. 2244/94 (ΦΕΚ 168/Α/94) 
"Ρύθμιση θεμάτων ηλεκτροπαραγωγής από ανανεώσιμες 


πηγές ενέργειας και από συμβατικά καύσιμα και άλλες 
διατάξεις", όπως αντικαταστάθηκε με το άρθρο 17 παρ. 2 
του Ν. 2308/95 (ΦΕΚ 114/Α/95). 

ε. Το άρθρο 22του Ν. 1682/87 (ΦΕΚ 14/Α/87). 

στ. Την υπ’ αρ.πρωτ.485/31.10.2001 (ΦΕΚ 1484/Β) Κοι¬ 
νή απόφαση του Πρωθυπουργού και του Υπουργού Ανά¬ 
πτυξης "Ανάθεση αρμοδιοτήτων στον Υφυπουργό Ανά¬ 
πτυξης Αλέξανδρο Καλαφάτη". 

ζ. Με την παρούσα απόφαση δεν προκαλείται δαπάνη 
για τον κρατικό προϋπολογισμό. 

η. Τις από 2003.02.27 και 2003.05.16 εισηγήσεις της 
Υπηρεσίας, αποφασίζουμε: 

1. Συνιστάται στη Γ ενική Γ ραμματεία Βιομηχανίας του 
Υπουργείου Ανάπτυξης Εθνικό Συμβούλιο Ποιότητας για 
την Ανάπτυξη (ΕΣΠΑ). 

Σκοπός του ΕΣΠΑ είναι να επεξεργάζεται θέματα και να 
διαμορφώνει θέσεις, προκειμένου να εισηγείται στην ηγε¬ 
σία του Υπουργείου Ανάπτυξης σχετικά με την πολιτική 
και τον προσδιορισμό στόχων, το σχεδίασμά, την οργά¬ 
νωση και τον έλεγχο για τα θέματα της ποιότητας, στο 
πλαίσιο άσκησης των αρμοδιοτήτων του Υπουργείου 
Ανάπτυξης και ενδεικτικά με: 

1.1 Την αποτελεσματική υλοποίηση των σχετικών δρά¬ 
σεων του προγράμματος "ΑΝΤΑΓΩΝΙΣΤΙΚΟΤΗΤΑ", κα¬ 
θώς και άλλων συναφών δράσεων και προγραμμάτων. 

1.2 Την επάρκεια της υπάρχουσας υποδομής για την 
ποιότητα και την ανάγκη ενίσχυσής της, καθώς και το συ¬ 
ντονισμό των αντίστοιχων φορέων. 

1.3 Την εποπτείατης αγοράς. 

1.4 Την υποβοήθηση των Μ Μ Ε να εφαρμόσουν τεχνικές 
και εργαλεία για την ποιότητα. 

1.5 Τη δημιουργία ιστοτόπου / ροάαΙ στο Διαδίκτυο. 

1,6Την εισαγωγή και ανάπτυξη της Διαχείρισης της Ποι¬ 
ότητας στα προγράμματα διδασκαλίας των ΑΕΙ και ΑΤΕΙ - 
την ενθάρρυνση της διασύνδεσης πανεπιστημίων και ορ¬ 
γανισμών με ενδιαφέρον στα θέματα της ποιότητας. 

1.7 Την εξέταση των δυνατοτήτων για καθιέρωση εθνι¬ 
κού συστήματος για την πιστοποίηση της καταλληλότη¬ 
τας των επαγγελματιών του χώρου της ποιότητας. 

1.8 Την εκπόνηση μελετών, την οργάνωση ημερίδων - 
συνεδρίων και την παραγωγή ενημερωτικού υλικού, με 
αντικείμενο την ποιότητα, την ενημέρωση των καταναλω¬ 
τών στα θέματα Ποιότητας, καθώς και την ανάπτυξη 
κουλτούρας ποιότητας στην παραγωγική και εν γένει 
στην επιχειρηματική δραστηριότητα. 

1.9 Τη λήψη μέτρων για την ευαισθητοποίηση των επι¬ 
χειρήσεων για αύξηση της δέσμευσης για ποιότητα, για 
την παρακίνηση των εργαζομένων, για αυξημένο επίπεδο 
ευθύνης και για επιμόρφωση του προσωπικού σε όλα τα 
επίπεδα. 

1.10 Την προαγωγή της εφαρμογής συστημάτων δια¬ 
χείρισης της ποιότητας, περιβαλλοντικής διαχείρισης, 
του Κανονισμού ΕΜΑ5, προγραμμάτων ανάλυσης κύ¬ 
κλου ζωής και περιβαλλοντικής επισήμανσης. 

1.11 Τη θεσμοθέτηση Εθνικού Βραβείου Ποιότητας. 

1.12 Τη συμπλήρωση και τον εκσυγχρονισμό του υφι¬ 
στάμενου θεσμικού πλαισίου για την ποιότητα, καθώς και 
τον καθορισμό υλικών, εξοπλισμού ή βιομηχανικών προϊ¬ 
όντων τα οποία κατά το στάδιο της παραγωγής ή της δια¬ 
κίνησης μπορεί να προκαλέσουν κίνδυνο για την ασφά¬ 
λεια του ανθρώπου, καθώς και σχετικά με τη θέσπιση κα¬ 
νονισμών που αφορούν την παραγωγή και τη διακίνηση 
των εν λόγω προϊόντων. 

1.13 Την υποχρεωτική εφαρμογή προτύπων, τη διενέρ¬ 
γεια ελέγχων ποιότητας, καθώς και για την επιβολή σχετι¬ 
κών διοικητικών κυρώσεων. 

1.14 Τη συνεργασία με άλλα Υπουργεία και φορείς προ- 
κειμένου να υπάρχει κοινή στρατηγική για θέματα Ποιό¬ 
τητας, εφαρμογής προτύπων, ελέγχου, κ.α. 

1.15 Την ανάπτυξη και λειτουργία ενός εθνικού συστή¬ 
ματος μέτρησης της ποιότητας (Εθνικό Βαρόμετρο), την 
ανάπτυξη υποδομών για συγκριτική αξιολόγηση (ΒθιίοΙι- 
πιαιΐάηρ) επιχειρήσεων. 

2. Το ΕΣΠΑ συγκροτείται από δεκαεπτά (17) Μέλη, τα 
οποία ορίζονται για τριετή θητεία με απόφαση του Υπουρ¬ 
γού Ανάπτυξης και η σύνθεσή του έχει ως εξής: 

2.1 Τον Γενικό Γραμματέα Βιομηχανίας, με αναπληρω¬ 
τή τον Γενικό Διευθυντή της Γενικής Δ/νσης Βιομηχανικής 
Πολιτικής και Εποπτείας Φορέων της Γ ενικής Γ ραμματεί- 
ας Βιομηχανίας του Υπουργείου Ανάπτυξης και ελλείψει 
αυτού Γενικό Διευθυντή της Γενικής Γραμματείας Βιομη¬ 
χανίας, ως πρόεδρο 

2.2 ΤονΔ/ντη της Δ/νσης Πολιτικής Ποιότητας 

2.3 Έναν εκπρόσωπο του ΕΣΥΔ, 

2.4 Έναν εκπρόσωπο του ΕΛΟΤ, 

2.5 Έναν εκπρόσωπο του ΕΙΜ, 

2.6 Έναν εκπρόσωπο του ΕΦΕΤ, 

2.7 Έναν εκπρόσωπο της ΗθΙΙαεΙαό, 

2.8 Έναν εκπρόσωπο της Ελληνικής Ένωσης Φορέων 
Πιστοποίησης / Ελέγχου, 

2.9 Έναν εκπρόσωπο της Γενικής Γραμματείας Κατα¬ 
ναλωτή, 

2.10 Έναν εκπρόσωπο της Κεντρικής Ένωσης Επιμελη¬ 
τηρίων Ελλάδος, 

2.11 Έναν εκπρόσωπο της ΓΕ.Σ.Β.Ε., 

2.12 Έναν εκπρόσωπο του Σ.Ε.Β., 

2.13 Έναν εκπρόσωπο του Σ.Β.Β.Ε., 

2.14 Έναν εκπρόσωπο του Ελληνικού Φόρουμ Ποιότη¬ 
τας, 

2.15 Έναν εκπρόσωπο του Ινστιτούτου Βιομηχανικών 
Συστημάτων - Πανεπιστημίου Πατρών, 

2.16 Έναν εκπρόσωπο του μεταπτυχιακού τμήματος 
Ολικής Ποιότητας - Πανεπιστημίου Πειραιώς, 

2.17 Έναν εκπρόσωπο της Ελληνικής Ένωσης Χημικών, 
ως μέλη. 

3. Τα μέλη του ΕΣΠΑ θα πρέπει να είναι πρόσωπα κύ¬ 
ρους, με επιστημονική κατάρτιση και εμπειρία στα θέμα¬ 
τα της ποιότητας και ορίζονται μαζί με τον αναπληρωτή 
τους από τους ως άνω συμμετέχοντες φορείς. 

4. Για την εκτέλεση της αποστολής του, το ΕΣΠΑ μπορεί 
να συγκροτεί επιμέρους ομάδες εργασίας. 

5. Το Υπουργείο Ανάπτυξης μεριμνά για την εξασφάλι¬ 
ση των απαραίτητων συνθηκών για τη λειτουργία του 
ΕΣΠΑ και η γραμματειακή υποστήριξή του παρέχεται από 
τη Δ/νση πολιτικής Ποιότητος της Γ ενικής Γ ραμματείας 
Βιομηχανίας του Υπουργείου Ανάπτυξης. 

6. Με απόφαση του ΕΣΠΑ καθιερώνεται ο Κανονισμός 
Λειτουργίας του Συμβουλίου. 

7. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 11 Ιουνίου 2003 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 


Αριθ. 17028 (3) 

Τροποποίηση της οικ. 18011/1230/ΦΕΚ 1204/Β/17.9.02 
Απόφασης "Μεταβίβαση αρμοδιότητας από τον Γ ενικό 
Γραμματέα στην Προϊσταμένη της Διαχειριστικής Αρ¬ 
χής (ΘΗΒΑΝ II". 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Π.Δ. 388/2001 ΦΕΚ 254/Α περί διορισμού Υπουρ¬ 
γού, αναπληρωτή Υπουργού και Υφυπουργού ΠΕΧΩΔΕ. 

2. Την απόφαση Πρωθυπουργού Υ6/31.10.2001 ΦΕΚ 
1488/Β/31.10.2001 περί ανάθεσης αρμοδιοτήτων της 
Υπουργού ΠΕΧΩΔΕ στους Υφυπουργούς. 

3. Την7724/ΦΕΚ 1583/29.11.2001 απόφαση της Υπουρ¬ 
γού και Υφυπουργού ΠΕΧΩΔΕ περί μεταβίβασης αρμο¬ 
διοτήτων στον Γενικό Γραμματέα και τους Προϊσταμέ¬ 
νους Γενικών Διευθύνσεων, Διευθύνσεων και τμημάτων 
ΥΠΕΧΩΔΕ πλην Γενικής Γραμματείας Δημοσίων Έργων 
και Γ ραμματείας Συγχρηματοδοτούμενων Έργων. 

4. Τον Νόμο 2860 ΦΕΚ 251/Α/14.11.2000 "Διαχείρηση, 
παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις". 

5. Την 2745/177/12.2.01 ΦΕΚ 174/Β/21.2.01 κοινή 
υπουργική απόφαση με θέμα σύσταση και λειτουργία Ει¬ 
δικής Υπηρεσίας Διαχείρησης Επιχειρησιακών Προγραμ¬ 
μάτων υΒΒΑΝ II. 

6. Το Π.Δ. 51/88 ΦΕΚ 19/Απερί οργανισμού του Υπουρ¬ 
γείου όπως ισχύει σήμερα. 

7. Το 155.373/24/4/2003 έγγραφο της Ειδικής Υπηρε¬ 
σίας Δ/νσης Επιχειρ. Προγραμμάτων Κοινοτικής Πρωτο¬ 
βουλίας υΒΒΑΝ II. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τροποποιούμε την οικ. 18011/1230/ΦΕΚ 1204/Β/ 
17. 9.02 απόφαση «Μεταβίβαση αρμοδιότητας από τον 
Γ ενικό Γ ραμματέα στην Προϊσταμένη της Διαχειριστικής 
Αρχής του ΨΒΒΑΝ II» και μεταβιβάζουμε την αρμοδιότη¬ 
τα υπογραφής αποφάσεων δαπανών μέσω της Τεχνικής 
Βοήθειας στην Προϊσταμένη της Ειδικής Υπηρεσίας Δια¬ 
χείρησης που θα έχει σαν όριο το ποσόν των δεκαπέντε χι¬ 
λιάδων (15.000) ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2003 

Με εντολή Υπουργού 

Ο Γ ενικός Γ ραμματέας 
Σ. ΚΑΜΠΕΛΗΣ 

-♦- 

Αριθ. 7001/2/441-θ' (4) 

Αναστολή λειτουργίας Αστυνομικού Σταθμού Λιμνών. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 4 και 6 
του Ν. 1481 /1984 "Οργανισμός Υπουργείου Δημόσιας Τά- 
ξης" (Α' 152), όπως το δεύτερο άρθρο αντικαταστάθηκε 
με το άρθρο 1 παρ.1 του Ν. 1590/1986 (Α'49), σε συνδυα¬ 
σμό με τις διατάξεις του άρθρου 28 παρ. 1 του Ν. 2800/ 
2000 (Α' 41). 

2. Τις διατάξεις του άρθρου 29 Ατού Ν. 1558/1985 "Κυ¬ 
βέρνηση και Κυβερνητικά Όργανα" (Α'137),το οποίο προ¬ 
στέθηκε με το άρθρο 27 του Ν. 2081 /1992 (Α' 154) και αντι- 
καταστάθηκε με το άρθρο 1 του Ν. 2469/1997 (Α'38). 

3. Τις διατάξεις του άρθρου 1 περίπτωση Β' εδάφιο 5 της 
7004/3/34 από 14.5.2003 απόφασης του Υφυπουργού Δη- 
μόσιαςΤάξης"Μεταβίβαση αρμοδιοτήτων Υφυπουργού Δη¬ 
μόσιας Τάξης σε υφιστάμενα Υπηρεσιακά όργανα" (Β' 608). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Αναστολή λειτουργίας Αστυνομικού Σταθμού Λιμνών. 

1. Αναστέλλεται η λειτουργία του Αστυνομικού Σταθ¬ 
μού Λιμνών της Αστυνομικής Διεύθυνσης Αργολίδας, λό¬ 
γω ακαταλληλότητας του οικήματος στέγασης και αδυ¬ 
ναμίας εξεύρεσης καταλλήλου στην έδρα του, μέχρις άρ- 
σεωςτου λόγου αυτού. 

2. Η αστυνόμευση της περιφέρειας του Αστυνομικού 
Σταθμού Λιμνών ανατίθεται στο Αστυνομικό Τμήμα Άργους, 
στο οποίο εντάσσονται το προσωπικό και τα υλικά αυτού. 

Άρθρο 2 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2003 

Ο Αρχηγός 
ΦΩΤΙΟΣ ΝΑΣΙΑΚΟΣ 

-♦- 

Αριθ. 6497 (5) 

Σύσταση στο Δήμο Γαργαλιάνων Ν. Μεσσηνίας Νομικού 
Προσώπου με την επωνυμία "Δημοτικοί Χώροι Άθλη¬ 
σης Δήμου Γ αργαλιάνων" 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203του Δ.Κ.Κ. (Π.Δ. 410/95) 
"Λοιπά δημοτικά και κοινοτικά Νομικά Πρόσωπα". 

2. Την 63/03 απόφαση του Δημοτικού Συμβουλίου Γαρ- 
γαλιάνων για τη σύσταση Νομικού Προσώπου Δημοσίου 
Δικαίου με την επωνυμία "Δημοτικοί Χώροι Άθλησης Δή¬ 
μου Γ αργαλιάνων", αποφασίζουμε: 

Εγκρίνουμε την 63/2003 απόφαση του Δ.Σ. Γαργαλιά- 
νων, και συνιστούμε Νομικό Πρόσωπο Δημοσίου Δικαίου 
σύμφωνα με τις διατάξεις του άρθρου 203 του Δ.Κ.Κ. 
(Π.Δ.410/95), και ως εξής: 

1. ΕΠΩΝΥΜΙΑ - ΕΔΡΑ - ΣΦΡΑΓΙΔΑ 

Επωνυμία του Νομικού Προσώπου είναι "ΔΗΜΟΤΙΚΟΙ 
ΧΩΡΟΙ ΑΘΛΗΣΗΣ ΔΗΜΟΥ ΓΑΡΓΑΛΙΑΝΩΝ". 

Έδρα του Νομικού Προσώπου είναι η πόλη των Γαργα- 
λιάνων. Το Νομικό Πρόσωπο θα στεγάζεται σε ανάλογο 
Δημοτικό χώρο, ο οποίος παραχωρείται για χρήση. 

Το Νομικό Πρόσωπο θα χρησιμοποιεί ξεχωριστή σφρα¬ 
γίδα, που σε δύο ομόκεντρους κύκλους θα φέρει χαραγ¬ 
μένες τις λέξεις "ΕΛΛΗΝΙΚΗ ΔΗΜΟΚΡΑΤΙΑ" στον εξωτε¬ 
ρικό, την επωνυμία του στον εσωτερικό και στη μέση το 
εθνόσημο 


3. ΣΚΟΠΟΣ 

Ο σκοπός του νέου Νομικού Προσώπου είναι: 

Α) η λειτουργία, συντήρηση και η διαχείριση Α) του ανοι¬ 
χτού και κλειστού Γυμναστηρίου Γ αργαλιάνων, β)του δη¬ 
μοτικού γηπέδου Δ.Δ. Πύργου, γ) του υπό αποπεράτωση 
Αθλητικού Κέντρου Μαραθοπόλεως των εγκαταστάσεων 
και του εξοπλισμού τους. 

Β) Η δημιουργία νέων χώρων άθλησης, ώστε να καλύ¬ 
πτονται οι ανάγκες άθλησης των δημοτών. 

Γ) Η ανάπτυξη και διοργάνωση προγραμμάτων μαζικού 
αθλητισμού, για να καλύπτονται οι ανάγκες κατά ηλικία, 
ενδιαφέροντα κ.λ.π. 

Δ) Η διοργάνωση παντός είδους αθλητικών εκδηλώσεων. 

Ε) Η ενίσχυση (οικονομική, υλική και ηθική) των αθλητι¬ 
κών σωματείων του Δήμου και των οργανωμένων εκδη¬ 
λώσεων που γίνονται από αυτά. 

3. ΠΕΡΙΟΥΣΙΑ-ΠΟΡΟΙ 

Στην κυριότητα του Νομικού Προσώπου μεταβιβάζο¬ 
νται οι παρακάτω αθλητικές εγκαταστάσεις του Δήμου 
Γ αργαλιάνων Α) Το ανοιχτό & κλειστό Γ υμναστήριο Γ αρ- 
γαλιάνων, Β) Το Δημοτικό Γήπεδο Δ.Δ. Πύργου, Γ) Το υπό 
αποπεράτωση Αθλητικό Κέντρο Μαραθοπόλεως, ο αθλη¬ 
τικός και λοιπός εξοπλισμός τους, τα οποία θα χρησιμο¬ 
ποιηθούν για την εκπλήρωση των σκοπών του Νομικού 
Προσώπου, καθώς και κάθε άλλο εμπράγματο δικαίωμα 
επ’ αυτών χωρίς αντάλλαγμα, και με την επιφύλαξη των 
περί κληρονομιών, κληροδοσιών και δωρεών διατάξεων. 

Επίσης, περιουσία του Νομικού Προσώπου θα είναι τα 
πάσης φύσεως οικοδομήματα, κτίσματα, εγκαταστάσεις, 
υποδομές κ.λ.π., που θα ανεγείρονται στους παραπάνω 
χώρους, όπως επίσης και κάθε άλλος χώρος ή κτίριο που 
θα παραχωρείται σ’ αυτό. 

Σε περίπτωση κατάργησης του Νομικού Προσώπου, 
εφαρμόζονται ανάλογα οι διατάξεις του άρ. 201 του Δ.Κ 
Κ. (Π.Δ.410/95). 

Οιπόροιτου νέου Νομικού Προσώπου θα είναι σύμφω¬ 
να με τις διατάξεις της παρ. 6 του άρθρου 14 του Ν. 2880/ 
2001 οι πιστώσεις του άρθρου 25 του Ν. 1828/1989 του 
προϋπ/σμού του ΥΠΕΣΔΔΑ και τα ποσά της επιχορήγη¬ 
σης που έχουν προβλεφθεί στον προϋπ/σμό της Γ.Γ.Α. 
του Υπουργείου Πολιτισμού για το σκοπό αυτό. Σύμφωνα 
με την ανωτέρω διάταξη, με τις ανωτέρω πιστώσεις και 
επιχορηγήσεις θα καλύπτονται τουλάχιστον οι δαπάνες 
λειτουργίας, συντήρησης και μισθοδοσίας του προσωπι¬ 
κού του Νομικού Προσώπου. 

Επίσης, πόροι του Νομικού Προσώπου είναι: 

Α) Η ετήσια επιχορήγηση έκτου Δήμου Γαργαλιάνων, 
εκ 3.000 ευρώ τουλάχιστον. 

Β) Κάθε είδους εισφορές, δωρεές, κληρονομιές και 
κληροδοσίες. 

Γ) Έσοδα από το αντίτιμο των πραγμάτων ή υπηρεσιών, 
που παρέχονται από το Νομικό Πρόσωπο. 

Δ) Πρόσοδοι από την περιουσία του Νομικού Προσώ¬ 
που. 

Ε) Διάφορες άλλες κρατικές επιχορηγήσεις ή παροχές, 
τακτικές ή έκτακτες, είτε απ’ ευθείας προς το Νομικό 
Πρόσωπο, είτε προς το Δήμο Γ αργαλιάνων για το Νομικό 
Πρόσωπο. 

ΣΤ) Έσοδα από την διεξαγωγή διαφόρων εκδηλώσεων, 
από διαφημίσεις και κάθε είδους νόμιμα έσοδα, που στην 
συγκεκριμένη στιγμή δεν μπορούν να προσδιοριστούν 

4. ΔΙΑΡΚΕΙΑ 

Η διάρκεια του Νομικού Προσώπου είναι αόριστη. 

Καταργείται με τον τρόπο τον οποίο συστάθηκε, η δε 
περιουσία του περιέρχεται στον Δήμο Γαργαλιάνων. 

5. ΔΙΟΙΚΗΣΗ 

Το Νομικό Πρόσωπο θα διοικείται από επταμελές (7) Δι¬ 
οικητικό Συμβούλιο, που θα απαρτίζεται από τον Δήμαρ¬ 
χο ή τον Αντιδήμαρχο ή Δημοτικό Σύμβουλο ως Πρόεδρο, 
που ορίζει ο Δήμαρχος, και άλλα έξι μέλη, που ορίζονται 
με απόφαση του Δημ. Συμβουλίου Γ αργαλιάνων ως εξής 
Τρεις (3) Δημοτικούς Συμβούλους εκ των οποίων ο ένας 
της μειοψηφίας, δυο (2) δημότες που έχουν σχετική με το 
αντικείμενο του Νομικού Προσώπου επαγγελματική και 
κοινωνική δράση ή ειδικές γνώσεις, και έναν (1) εκπρό¬ 
σωπο των εργαζομένων σε αυτό σε περίπτωση που οι 
υπηρετούντες εργαζόμενοι είναι πάνω από τέσσερις (σε 
διαφορετική περίπτωση που οι εργαζόμενοι είναι μέχρι 
και τέσσερις θα ορίζεται στο Διοικητικό Συμβούλιο ένας 
δημότης ακόμη). 

6. ΘΗΤΕΙΑ 

Η θητεία των μελών του Δ.Σ. ακολουθεί την θητεία του 
Δημοτικού Συμβουλίου Γαργαλιάνων και λήγει πάντοτε 
με την εγκατάσταση του νέου Δ.Σ. 

Η, για οποιαδήποτε λόγο, αντικατάσταση μέλους του 
Δ.Σ., κατά την διάρκεια της θητείας του, αιτιολογείται και 
αποφασίζεται με απόφαση του Δημοτικού Συμβουλίου 
Γ αργαλιάνων. 

Τον Πρόεδρο, όταν απουσιάζει ή κωλύεται, αναπληρώ¬ 
νει ο Αντιπρόεδρος, ο οποίος εκλέγεται από τα μέλη του 
Διοικ. Συμβουλίου. 

7. ΛΕΙΤΟΥΡΓΙΑ Δ.Σ. - ΟΙΚΟΝΟΜΙΚΗ ΔΙΑΧΕΙΡΙΣΗ - ΕΠΟ- 
ΠΤΕΙΑ 

Οι διατάξεις των άρθρων 198, 199 και των παρ 1,3 & 4 
του άρθρου 200 του Π.Δ. 410/95 εφαρμόζονται ανάλογα 
και στο Νομικό Πρόσωπο. 

Τα θέματα σχετικά με την διοίκηση και διαχείριση του 
Νομικού Προσώπου, ρυθμίζονται με κανονισμό, που ψη¬ 
φίζει το Διοικητικό Συμβούλιο. 

Το Διοικ. Συμβούλιο, μπορεί να συγκροτεί διάφορες 
Επιτροπές, για την καλύτερη λειτουργία του και την εκ¬ 
πλήρωση των σκοπώντου. 

8. ΠΡΟΣΩΠΙΚΟ 

Η στελέχωση, η διάρθρωση των υπηρεσιών, οι αρμο¬ 
διότητες και τα καθήκοντα του προσωπικού του Νομικού 
Προσώπου, καθορίζονται με Οργαν. Εσωτ. Υπηρεσίας, 
που ψηφίζεται από το Διοικ. Συμβούλιο και εγκρίνεται από 
το Δημ. Συμβούλιο Γ αργαλιάνων. 

9. ΕΚΠΡΟΣΩΠΗΣΗ 

Το Νομικό Πρόσωπο εκπροσωπείται στα Δικαστήρια και 
σε κάθε Δημόσια Αρχή από τον Πρόεδρο και σε περίπτω¬ 
ση απουσίας ή κωλύματος του από τον Αντιπρόεδρο. 

10. ΑΚΡΟΤΕΛΕΥΤΑΙΟ 

Με την σύσταση του Νομικού Προσώπου προκαλείται 
δαπάνη σε βάρος του προϋπολογισμού του Δήμου Γαρ- 
γαλιάνων ύψους τουλάχιστον 3.000 ευρώ ετησίως. 

Με την σύσταση του Νομικού Προσώπου προκαλείται 
δαπάνη σε βάρος του Προϋπολογισμού του Δήμου το 
ύψος της οποίας σήμερα ανέρχεται στο ποσό των 3.000 
Ευρώ ετησίως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καλαμάτα, 28 Μάίου 2003 

Ο Γ ενικός Γ ραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 


Αριθ. 3523 (6) 

Σύσταση στο Δήμο Αρτεμισίου Ν. Εύβοιας Νομικού Προ¬ 
σώπου με την επωνυμία "Βρεφονηπιακός Σταθμός Αρ¬ 
τεμισίου". 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της Νομοθεσίας για την Διοικητική Απο¬ 
κέντρωση. 

2. Τις διατάξεις του Ν. 2503/97 "Διοίκηση, οργάνωση, 
στελέχωση της Περιφέρειας ρύθμιση θεμάτωνγιατηνΤο- 
πική Αυτοδιοίκηση" και άλλες δ/ξεις. 

3. Τις δ/ξειςτου άρθρου 203του Π.Δ/τος 410/95 σε συν¬ 
δυασμό με τις δ/ξεις του άρθρου 11 του Ν. 2130/93 και 
του άρθρου 2 παρ. 12 του Ν. 2307/95. 

4. Την 17/2003 απόφαση του Δημοτικού Συμβουλίου 
Αρτεμισίου του Νομού Εύβοιας για σύσταση Βρεφονη¬ 
πιακού Σταθμού. 

5. Την 5921/97 απόφαση του Γ.Γ.Π.Σ.Ε., για τη μεταβί¬ 
βαση αρμοδιοτήτων αποφασίζουμε: 

1. Συνιστούμε στο Δήμο Αρτεμισίου του Νομού Εύβοιας 
νομικό πρόσωπο με την επωνυμία "Βρεφονηπιακός Σταθ¬ 
μός Αρτεμισίου" με έδρα το Δήμο Αρτεμισίου. 

2. Σκοπός του Νομικού Προσώπου. 

α) η φύλαξη, επιμέλεια, φροντίδα ψυχαγωγία και δια¬ 
τροφή βρεφών και νηπίων με σκοπό την ισόρροπη και 
ολόπλευρη ανάπτυξη της προσωπικότητας τους. 

β) η εξυπηρέτηση της υγιούς σωματικής εξέλιξης των 
βρεφών και νηπίων, η ανάπτυξη των νοητικών ικανοτήτων 
τους, η υποστήριξη της ανάπτυξης της γλωσσικής έκ¬ 
φρασης, δημιουργικότητας και σκέψης τους και η από¬ 
κτηση όλων των αναγκαίων υγιεινών και ηθικών συνηθει¬ 
ών ενός πολιτισμένου ανθρώπου. 

γ) η διδασκαλία και η εκπαίδευση των νηπίων της προ- 
σχολικής ηλικίας σύμφωνά με τα πρότυπα του Υπουργεί¬ 
ου Παιδείας και θρησκευμάτων. 

δ) η υποβοήθηση και συμπλήρωση της αγωγής που δί¬ 
νει η οικογένεια με εφαρμογή εξειδικευμένων εκπαιδευτι¬ 
κών και συμβουλευτικών προγραμμάτων. 

ε) η συνεργασία με φορείς ιδρύματα, πανεπιστήμια που 
στο αντικείμενο τους άπτεταιτων σκοπών και δραστηριο¬ 
τήτων Ν. Π είτε σεΤοπικό-Εθνικό, είτε σε διεθνές επίπεδο. 

3. Πόροι του βρεφονηπιακού σταθμού θα είναι α) Επι¬ 
χορηγήσεις του Κράτους, 2) κάθε είδους εισφορές, δω¬ 
ρεές, κληρονομιές, και κληροδοσίες, γ) έσοδα από υπη¬ 
ρεσίες που παρέχει, δ) πρόσοδοι από δική του περιουσία 
που τυχόν αποκτήσει και ε) η ετήσιατακτική ή έκτακτη επι¬ 
χορήγηση του Δήμου Αρτεμισίου. 

4. Περιουσία του Ν.Π. είναι η κινητή και ακίνητη περιου¬ 
σία του Βρεφονηπιακού σταθμού. 

5. Το νομικό πρόσωπο εκπροσωπείται στα δικαστήρια 
και σε κάθε άλλη αρχή από τον πρόεδρο του Διοικητικού 
Συμβουλίου, και όταν απουσιάζει η κωλύεται, από τον 
Αντιπρόεδρο. 

6. Το νομικό πρόσωπο διοικείται από πενταμελές διοι¬ 
κητικό συμβούλιο που ορίζεται από το Δημοτικό Συμβού¬ 
λιο, Πρόεδρος του διοικητικού Συμβουλίου του Νομικού 
Προσώπου είναι ο Δήμαρχος ή άλλο μέλος, αιρετό η μη, 
που ορίζεται από αυτούς. Μέλη του Διοικητικού Συμβου¬ 
λίου είναι Δημοτικοί Σύμβουλοι και δημότες ή κάτοικοι 
που έχουν ανάλογη επαγγελματική ή κοινωνική δράση ή 
ειδικές γνώσεις ανάλογα με το σκοπό του Νομικού Προ¬ 
σώπου. 

Η θητεία των Μελών του Διοικητικού Συμβουλίου, του 
Νομικού Προσώπου είναι τετραετής και λήγει με την 
εγκατάσταση του νέου Διοικητικού Συμβουλίου. 

7. Τα της λειτουργίας του βρεφονηπιακού σταθμού θα 
ρυθμίζονται από εσωτερικό κανονισμό εγκεκριμένο από 
το Διοικητικό Συμβούλιο. 

8. Από την πράξη αυτή δημιουργείται δαπάνη σε βάρος 
του προϋπολογισμού Δήμου Αρτεμισίου έτους 2003 η 
οποία πίστωση είναι γραμμένη στον Κ.Α. 75/161.9α ποσού 
4.402.05 ευρώ και για τα επόμενα έτη θα προβλέπεται 
στους αντίστοιχους προϋπολογισμούς του Δήμου Αρτε¬ 
μισίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 26 Μαΐου 2003 

Με εντολή Γενικού Γραμματέα Περιφέρειας 
Η Διευθύντρια 
Δ. ΡΑΠΤΗ 


Χορήγηση άδειας άσκησης επαγγέλματος Κοινωνικού 
Λειτουργού στην Χατζημινάογλου Μαρία - Αναστασία 
του Μιχαήλ. 

Ο ΝΟΜΑΡΧΗΣ ΑΘΗΝΩΝ 

Με την 2711/4.6.2003 απόφαση του Νομάρχη Αθηνών 
χορηγείται στην Χατζημινάογλου Μαρία - Αναστασία του 
Μιχαήλ άδεια ασκήσεως επαγγέλματος Κοινωνικού Λει¬ 
τουργού. 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

-♦- 

Αριθμός Απόφασης 1/2003 (8) 

Καθορισμός του ύψους της Δικαστικής δαπάνης των δια- 
δίκων στο Διοικητικό Πρωτοδικείο Κορίνθου. 

Η ΟΛΟΜΕΛΕΙΑ ΤΟΥ ΔΙΟΙΚΗΤΙΚΟΥ 
ΠΡΩΤΟΔΙΚΕΙΟΥ ΚΟΡΙΝΘΟΥ 

Έχοντας υπόψη τις διατάξεις της παρ. 1 του άρθρου 39 
του Π.Δ. 18/1989, όπως τροποποιήθηκε με το άρθρο 34 
του Ν. 2721/1999 (112 Α') και του άρθρου 15 του Ν. 
3068/2002 (Α' 274), αποφάσισε τα εξής: 

Α. Καθορίζει τα ποσά που επιβάλλονται για τη δικαστική 
δαπάνη των διαδίκων επί ακυρωτικών διαφορών αρμο¬ 
διότητας του Διοικητικού Πρωτοδικείου Κορίνθου, ως 
ακολούθως: 

1) Εκατό (100) ευρώ για τη σύνταξη των δικογράφων αι- 
τήσεως ακυρώσεως και τριτανακοπής και εκατό (100) ευ¬ 
ρώ για την παράσταση σε κάθε συζήτηση των πληρεξου¬ 
σίων δικηγόρων. 

2) Εκατό (100) ευρώ για τη σύνταξη του δικογράφου αι- 
τήσεως ερμηνείας και διορθώσεως αποφάσεων και εκα¬ 
τό (100) ευρώ για την παράσταση στη σχετική συζήτηση 
του πληρεξουσίου δικηγόρου. 

3) Ογδόντα οκτώ (88) ευρώ για τη σύνταξη του δικο¬ 
γράφου της παρεμβάσεως επί αιτήσεως ακυρώσεως και 
εκατό(ΙΟΟ) ευρώ για την παράσταση σε κάθε συζήτηση 
του πληρεξουσίου δικηγόρου του παρεμβαίνοντος. 

4) Πενήντα (50) ευρώ για σύνταξη των δικογράφων αι- 
τήσεως αναστολής και αιτήσεως ανακλήσεως και ογδόντα 


οκτώ (88) ευρώ για την παράσταση σε κάθε συζήτηση σε 
συμβούλιο κατά τη διαδικασία προσωρινής προστασίας. 

5) Σαράντα πέντε (45) ευρώ για τη σύνταξη του δικο¬ 
γράφου της παρεμβάσεως σε αίτηση αναστολής και 
ογδόντα οκτώ (88) ευρώ για την παράσταση του παρεμ¬ 
βαίνοντος σε συμβούλιο κατά τη διαδικασία προσωρινής 
προστασίας. 

Β. Ορίζει ότι η απόφαση αυτή αρχίζει να ισχύει από τη 
δημοσίευσή της στην Εφημερίδα της Κυβερνήσεως και 
εφαρμόζεται σε όλες τις υποθέσεις ακυρωτικής διαδικα¬ 
σίας, οι οποίες συζητούνται ενώπιον του Διοικητικού 
Πρωτοδικείου Κορίνθου, μετά την έναρξη της ισχύος της, 
ανεξαρτήτως του χρόνου κατάθεσης του οικείου εισαγω¬ 
γικού δικογράφου. 

Από τις διατάξεις αυτής της απόφασης δενπροκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 29 Μαΐου 2003 

Η Πρόεδρος 
ΑΙΚΑΤΕΡΙΝΗ ΤΣΙΓΚΑ 
-♦- 

Αριθ. 6377 (9) 

Τροποποίηση της 10205/4.11.2002 απόφασης Συγκρότη¬ 
σης Περιφερειακών Συμβουλίων Επιλογής Επιμελη¬ 
τών Ιατρών και Οδοντιάτρων Ε.Σ.Υ. του Α' Περιφερεια¬ 
κού Συστήματος Υγείας Αττικής, για την ειδικότητα 
της Αλλεργιολογίας. 

Ο ΠΡΟΕΔΡΟΣ & ΓΕΝΙΚΟΣ ΔΙΕΥΘΥΝΤΗΣ 
ΤΟΥ Α' ΠΕΡΙΦΕΡΕΙΑΚΟΥ ΣΥΣΤΗΜΑΤΟΣ ΥΓΕΙΑΣ ΚΑΙ 
ΠΡΟΝΟΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν.Δ. 2592/1953 (Φ.Ε.Κ.τ.Α') 

2. Τις διατάξεις του αρθρ. 11 παρ. 8 του Ν. 2889/2001 
(Φ.Ε.Κ. 37/2.3.2001 τ.Α') "Βελτίωση και εκσυγχρονισμός 
του Εθνικού Συστήματος Υγείας και άλλες διατάξεις." 

3. Την 5519/29.5.2003 υποβληθείσα πρόταση από το 
ΚΕΣΥ. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, καθ’ όσον η σχετική δαπάνη θαπροκύψει με τον 
καθορισμό της αμοιβής που θα γίνει με την έκδοση της 
προβλεπόμενης από την παρ. 4 του άρθρου 13 του Ν. 
2889/2001 κοινής υπουργικής απόφασης, αποφασίζουμε: 

1. Τροποποιούμε την 10205/4.11.2002 απόφαση Συ¬ 
γκρότησης Περιφερειακών Συμβουλίων Επιλογής Επιμε¬ 
λητών Ιατρών και Οδοντιάτρων Ε.Σ.Υ του Α' Περιφερεια¬ 
κού Συστήματος Υγείας Αττικής, κατά το μέρος που αφο¬ 
ρά την ειδικότητα της Αλλεργιολογίας. 

ΑΛΛΕΡΓΙΟΛΟΓΙΑ 

Αντικαθίσταται ο Βολανάκης Μιχαήλ Δ/ντής στο ΓΝΠΑ 
"Η ΑΓ. ΣΟΦΙΑ" από τον Περίσσιο Ανδρέα Δ/ντή στο Νοσ. 
Αφροδισίων και Δερματικών Νόσων "Α. Συγγρός" προτει- 
νόμενο από το Κε.Σ.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 2003 

Ο Πρόεδρος και Γ εν. Διευθυντής 
ΛΥΚΟΥΡΓΟΣ ΛΙΑΡΟΠΟΥΛΟΣ 

Αριθ.2189 (10) 

Τροποποίηση των.οικ.3276/6.11.2002 (Φ.Ε.Κ.1462/Β/ 

20.11.2002) και 3533/22.11.2002 (Φ.Ε.Κ.1516/Β/ 

4.12.2002) αποφάσεων συγκρότησης Περιφερειακών 
Συμβουλίων Επιλογής Επιμελητών Ιατρών ΕΣΥ του Α' 
Πε.Σ.Υ.Π. Ν. Αιγαίου. 

Η ΠΡΟΕΔΡΟΣ ΤΟΥ Α' ΠΕ.Σ.Υ.Π. Ν. ΑΙΓΑΙΟΥ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 Α). 

2. Τις διατάξεις του Ν. 2889/01 άρθρο 11 παρ. 8 "Βελ¬ 
τίωση και εκσυγχρονισμός του ΕΣΥ και άλλες διατάξεις" 
(Φ.Ε.Κ. 37/Α/2.3.2001). 

3. Την οικ. 3276/6.11.02 (Φ.Ε.Κ.1462/Β/20.11.2002) 
απόφασή μας, όπως συμπληρώθηκε με την 3533/ 
22.11.2002 (Φ.Ε.Κ. 1516/Β/4.12.2002) όμοια. 

4. Το γεγονός της παραίτησης του γιατρού ΕΣΥ Κόκκι¬ 
νη Σπυρίδωνα από τη θέση του Επιμελητή Α' Μικροβιολο¬ 
γίας του Κ.Υ. Πάρου. 

5. Το516/30.5.2003 έγγραφο του Πανελλήνιου Ιατρικού 
Συλλόγου, αποφασίζουμε: 

Τροποποιούμετις ανωτέρω (3) σχετικές αποφάσεις μας 
και διορίζουμε στα Συμβούλια Επιλογής Επιμελητών Ια¬ 
τρών ΕΣΥ του Α' Πε.Σ.Υ.Π. Ν. Αιγαίου: 

α. Στην ειδικότητα της Ιατρικής Βιοπαθολογίας (Μικρο¬ 
βιολογίας) αναπληρωματικό μέλος την Δέσκα Κων/να, 
Επιμελητή Α' Μικροβιολογίας του Κ.Υ. Μυκόνου, σε αντι¬ 
κατάσταση του Κόκκινη Σπυρίδωνα. 


β. Στην ειδικότητα Παθολογικής Ανατομίας, τακτικό μέ¬ 
λος την Μαυροσκούφη Πηνελόπη, αναπληρώτρια Διευ¬ 
θύντρια στο Γ.Ν.Σύρου, σε αντικατάσταση του Κόκκινη 
Σπυρίδωνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 11 Ιουνίου 2003 

Η Πρόεδρος - Γεν. Διευθύντρια 
ΑΓΓΕΛΙΚΗ ΜΩΡΑΪΤΑΚΗ 
-♦- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

Στην 47306/18.4.2003 απόφαση του Υπουργού Δικαιο¬ 
σύνης που αφορά στο ποσοστό παρακρατήσεως από την 
αμοιβή των μελώντου Δικηγορικού Συλλόγου Αθηνών σε 
υποθέσεις απαλλοτριώσεων που δημοσιεύθηκε στο ΦΕΚ 
555/8.5.2003 τ. Β' διορθώνεται και τίθεται το ορθό ως 


εξής: 

Ν'Ρ, 


"Έως 

;ποσού 


5.870, 

Ο 

Ο 

10 

% 

Από 

5.870, 01 

€ 

έως 

11.739, 00 € 

20 

% 

Από 

11.739, 01 

€ 

έως 

17.608, 00 € 

25 

% 

Από 

11.608,01 

€ 

έως 

23.478, 00 € 

27 

% 

Από 

23.478, 01 

€ 

έως 

29.347, 00 € 

30 

% 

Από 

29.347, 01 

€ 



35 

% 


(Από το Υπουργείο Δικαιοσύνης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







